b'\n_START_ARTICLE_\nHutovo\n_START_SECTION_\nHutovska tvr\xc4\x91ava\n_START_PARAGRAPH_\n_NEWLINE_Nalazi se na cesti iz Hutova prema Neumu, podno planine \xc5\xbdabe, zapadno na brdu od Hutova, a datira iz rimskih vremena. Smje\xc5\xa1tena je na strate\xc5\xa1kom mjestu, na vrhu prijelaza, kuda su prolazile karavani soli iz Stona prema unutra\xc5\xa1njosti._NEWLINE_Znanstvenici pretpostavljaju da je ovdje u rimsko doba vjerojatno bila neka rimska stra\xc5\xbearnica koja je nadzirala cestu kroz Hutovo. Vjerojatno je poslije na istom mjestu u srednjem vijeku kakva manja kula koja je imala kakvu-takvu funkciju. Na va\xc5\xbenosti je dobila u mleta\xc4\x8dko-turskim ratovima, a u mirnodopsko vrijeme bila je va\xc5\xbena kao mjesto prijama karavana. _NEWLINE_Zbog velike unutarnje zaravni pogodna je za pozornicu pod vedrim nebom, pa je tako Dru\xc5\xa1tvo prijatelja starina Hutovo u vi\xc5\xa1e navrata u Hutovskome gradu priredilo nastupe folklornih skupina.\n_START_SECTION_\nNekropola sa ste\xc4\x87cima na Crkvini\n_START_PARAGRAPH_\n_NEWLINE_Lokalitet Crkvina nalazi se uz put koji vodi prema Popovu polju, prema Veljoj Me\xc4\x91i. Nekropola koja je progla\xc5\xa1ena nacionalnim spomenikom Bosne i Hercegovine datira u vrijeme kasnog srednjeg vijeka i ranog osmanskog perioda (od 14. do kraja 15. stolje\xc4\x87a). Smje\xc5\xa1tena je u starom napu\xc5\xa1tenom groblju, a povr\xc5\xa1ine je od oko 80 (u smjeru sjeveroistok-jugozapad) x 50 (u smjeru sjeverozapad-jugoistok) m, podijeljene lokalnim putem na dva dijela: sjeverni i ju\xc5\xbeni. Ukupno je izbrojen 101 ste\xc4\x87ak, i to: 32 sanduka i 69 plo\xc4\x8da.\n_START_SECTION_\nKamena plo\xc4\x8da s natpisom Radovca Vukanovi\xc4\x87a\n_START_PARAGRAPH_\n_NEWLINE_Natpis dimenzija du\xc5\xbeine 1,9 m, \xc5\xa1irine od 2 do 0,60 m, poznat jo\xc5\xa1 od 19. stolje\xc4\x87a nalazio se na prirodnoj stijeni u Novkovi\xc4\x87a klancu, uz zapadni rub polja Zablatka. Pisan je bosan\xc4\x8dicom i potvrdio je postojanje carine u Zablatku. Godine 1991. premje\xc5\xa1ten je u dvori\xc5\xa1te crkve. Progla\xc5\xa1en je nacionalnim spomenikom Bosne i Hercegovine.'